Rehning dadi putra mbarep, Mangkunegara bisa marisi kalenggahan jumeneng ratu. Nanging nalika Amangkurat IV surut, kang kalenggahake jumeneng ya iku Pangeran Adipati Anom jejuluk Pakubuwana II kang isih kurang umur. Ora suwe, 31 Januari 1728 Mangkunegara kakendhangake menyang Betawi lan oleh 3 taun banjur kakendhangake menyang Selong nganti seda lan layone kakondurake menyang Jawa sumare ing Imagiri. 